text: Tage Sørensen var med fra Esbjerg fBs begyndelse
  17 maj 2016 kl. 21.02
  Tage Sørensen, der døde tirsdag, 100 år gammel, satte på mange måder sit præg på Esbjerg. Han har således fulgt Esbjerg fB fra klubbens start i 1924 og forærede i 2004 en tribune til Blue Water Arena.
  Tage Sørensen fortæller i et klip fra TV SYD i 2004 om tilknytningen til Esbjerg fB, som betød meget for ham.
  Gennem Claus Sørensen-fonden har Tage Sørensen også bl.a. finansieret Svend Wiig Hansens 11 meter høje statuer ved Sædding, der er blevet det moderne Esbjergs vartegn.
  Han skænkede i forbindelse med sin 100 års fødselsdag en ny skulptur, Esbjerg Skibet, til den by, han var født i, og hvis ve og vel altid stod ham nær. Byen kvitterede ved at opkalde pladsen ved skulpturen efter ham: Tage Sørensens Plads.
  